**MAÑÁ REALÍZASE UN EXERCICIO DE SEGURIDADE NA REGASIFICADORA DE MUGARDOS**

**Mugardos, 28 de outubro de 2015**

Reganosa anuncia a realización dun exercicio de seguridade na planta regasificadora de Mugardos. Desenvolverase mañá, entre as 11 e as 13 horas, coa utilización de dous remolcadores que actuarán nas proximidades da terminal.

Reganosa dispón dun programa intensivo de formación tanto do persoal propio da súa regasificadora como do pertencente ás entidades vinculadas coa súa actividade ordinaria, co fin de resolver coa maior eficiencia calquera incidencia de seguridade.

O exercicio non alterará as actividades ordinarias que se desenvolven na ría e no peirao de Ferrol.